Diari Oficial de la Generalitat Valenciana


Sumari del DOGV 1063, del 12-05-1989 (1989/800018)

RESOLUCIÓ de 31 de març de 1989, de la Direcció General de Centres i Promoció Educativa, de la Conselleria de Cultura, Educació i Ciència, per la qual s'estableixen les normes per a l'admissió d'alumnes d'Escoles Infantils-Guarderies finançades amb fons públics durant el curs escolar 1989-90.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1063

Data del DOGV
:   12-05-1989

Secció del DOGV
:   ALTRES DISPOSICIONS

Número del document
:   1989/800018


Data del document
:   31-03-1989

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 31 de març de 1989, de la Direcció General de Centres i Promoció Educativa, de la Conselleria de Cultura, Educació i Ciència, per la qual s'estableixen les normes per a l'admissió d'alumnes d'Escoles Infantils-Guarderies finançades amb fons públics, durant el Curs Escolar 1989/90.  
L'admissió d'alumnes en les escoles infantils-guarderies, per al curs escolar 1989/90, es regirà pel que disposen les instruccions següents:  
I. Normes generals  
1. Fi l'admissió D'alumnes no podrà establir-se cap discriminació per raons ideològiques, religioses, morals, socials, de raça o naixement.  
2. La continuïtat en el centre no requereix un nou procés d'admissió.  
3. Per a ser pre-inscrit i admés en una escola infantil caldrà reunir els requisits d'edat, és a dir, haver nascut entre 1986 i 1989.  
4. L'admissió d'alumnes no podrà condicionar-se, en cap moment, a l'ús o no del menjador escolar, que serà voluntari.  
5. L'admissió de xiquets/es amb deficiències psíquiques, sensorials o motrius es regirà per les mateixes normes que la resta D'alumnes, si bé, s'hi haurà D'aportar una valoració del grau de deficiències i el programa de desenrotllament individual corresponent, elaborat per un servei psicopedagògic escolar. Es tindrà en compte, com a criteri, la conveniència de no integrar en el mateix grup xiquets/es que necessiten atencions educatives substancialment distintes, ja de caràcter pedagògic, ja de cures o d'una altra naturalesa.  
II. Criteris d'admissió  
L'admissió D'alumnes en els centres finançats amb fons públics, quan no hi hagen places suficients per a atendre totes les sol·licituds D'ingrés, es regirà pels criteris prioritaris de:  
a. Situació laboral dels pares.  
b. Renda anual de la unitat familiar.  
c. Proximitat del domicili.  
d. Existència de germans/es matriculats/des en el centre.  
La situació laboral dels pares es tindrà en compte quan s'hi done la circumstància que ambdós treballen.  
La renda anual de la unitat familiar es considerarà l'acord amb les situacions següents:  
a. Rendes inferiors al salari mínim interprofessional.  
b. Rendes que oscil·len entre el salari mínim interprofessional i el doble d'aquest.  
c. Rendes que oscil·len entre el doble i el quàdruple del salari mínim interprofessional.  
d. Rendes superiors al quàdruple del salari mínim interprofessional.  
La proximitat del domicili es ponderarà d'acord amb les circumstàncies següents:  
a. Alumnes domiciliats en l'àrea d'influència del centre.  
b. Alumnes domiciliats en àrees d'influència veïnes o limítrofes a la del centre.  
c. Alumnes domiciliats en el mateix districte, municipi o comarca que el centre.  
d. Alumnes el domicili dels quals no es troben en cap de les circumstàncies anteriors.  
D'acord amb l'apartat 3 de l'article 9é del Decret 11/1986 de 10 de febrer, pel qual es regulen els criteris d'admissió d'alumnes en els centres docents no universitaris mantinguts amb fons públics, el lloc de treball dels pares o tutors es podrà considerar com a domicili d'aquests a efectes de baremació si, al parer dels òrgans competents, hi ha una causa justificada per a l'admissió.  
L'existència de germans/es matriculats/des en el centre es valorarà d'acord amb el nombre d'aquests/tes.  
A més a més dels criteris prioritaris anteriors, l'admissió D'alumnes es regirà pels següents criteris complementaris:  
a. Condició d'emigrant de l'alumne/a, del pare/mare o tutors, en els tres últims anys.  
b. Existència de minusvàlues físiques, psíquiques o sensorials de l'alumne, dels pares o germans en edat escolar.  
c. Situació familiar nombrosa.  
d. Qualsevol altra circumstància que estime lliurement el consell escolar del centre.  
Els criteris prioritaris i complementaris d'admissió s'aplicaran amb caràcter concurrent d'acord amb el barem que figura en l'Annex I.  
III. Normes addicionals  
Una vegada acabat el procés d'escolarització els Serveis Territorials de la Conselleria de Cultura, Educació i Ciència, recaptaran la documentació necessària per tal de conéixer els resultats d'aquest procés en el seu àmbit territorial.  
La no observança dels criteris d'admissió o l'aplicació d'aquells que vulneren el que estableixen aquestes instruccions, podran ser objecte de reclamació davant els Serveis Territorials de Cultural Educació, els quals hauran de resoldre dins un termini que garantirà l'escolarització de l'alumne/a.  
La infracció d'aquestes normes pels centres públics donarà lloc a l'obertura d'un expedient administratiu per tal de determinar les possibles responsabilitats en què es podrà haver incorregut.  
IV. Procediment administratiu  
1. Efectuada la ratificació dels/de les alumnes que queden en el centre, (Annex II), la direcció d'aquest publicarà en el tauler d'anuncis la convocatòria d'admissió i s'acollirà al calendari que s'indica en l'Annex III.  
2. L'admissió d'instàncies de sol·licitud de plaça es realitzarà en cada centre. S'admetran totes les sol·licituds de xiquets/es en edats compreses entre 0 i 3 anys.  
La direcció del centre haurà de comprovar que la sol·licitud s'ha emplenat amb totes les dades necessàries per a la seua baremació.  
També, si algunes dades o la problemàtica familiar no quedaven suficientment explicitades en els apartats de l'imprès, caldrà ressenyar-les breument a l'apartat «Observacions», així com tota la informació disponible i que cal tenir en compte.  
3. Els expedients els baremará el consell escolar, segons que s'especifica en l'Annex I.  
4. Una vegada estudiades i baremades les sol·licituds es durà a terme l'admissió i es cobriran els mòduls de xiquets/es amb el nombre màxim que s'indica en l'Annex IV.  
Amb les sol·licituds no admeses es confeccionarà una llista D'espera, prèviament baremada, per a cobrir les possibles baixes que podran haver-hi. Vist el nombre de vacants i seguint l'ordre de la llista, la direcció comunicarà als pares, l'admissió dels/de les xiquets/es.  
La llista d'admissions es publicarà en l'escola durant un període de 5 dies.  
5. Les reclamacions que, si s'escau, es deduiran contra la relació d'admesos/es, s'adreçaran en primera instància al consell escolar per tal que ho resolga. Contra la decisió d'aquest podrà reclamar-se en segona instància davant el director territorial de Cultura i Educació corresponent.  
V. Documentació general  
1. Instància de sol·licitud, segons model.  
2. Fotocòpia del llibre de família on consten tots els/les fills/es que la composen.  
3. Certificació dels ingressos anuals de la unitat familiar: sense perjudici de la facultat de l'òrgan competent de cada centre per a recaptar dels sol·licitants la documentació que s'estime precisa per a la justificació en cada cas, i en funció de les atribucions o circumstàncies al·legades, aquestes s'acreditaran amb la documentació següent:  
a. La renda anual de la unitat familiar es justificarà mitjançant l'aportació d'una còpia de la declaració de l'Impost sobre la Renda de les Persones Físiques dels membres de la unitat familiar corresponent a l'exercici fiscal de l'any anterior segellada per alguna de les oficines habilitades pel Ministeri d'Hisenda per a la recepció d'aquesta.  
b. Els treballadors autònoms hauran d'aportar, a més, una còpia de l'estimació objectiva singular corresponent a l'any anterior.  
Si el la sol·licitant no aportava la documentació fiscal esmentada, se li assignarà la puntuació mínima prevista per al criteri de la renda anual de la unitat familiar en el barem que figura en l'Annex I, llevat que acredite suficientment que la unitat familiar a què pertany no percep les rendes mínimes a partir de les quals existeix l'obligació de presentar aquestes declaracions.  
4. El domicili es justificarà mitjançant la presentació d'una fotocòpia d'un rebut d'aigua, llum o telèfon actualitzat, o contracte d'arrendament.  
5. L'existència de germans/es en el centre la certificarà el director d'aquest.  
6. Els criteris complementaris s'acreditaran mitjançant les certificacions o documents que pertoquen en cada cas.  
VI. Documentació específica  
Si s'és admès/a, per tal de fer efectiva la matrícula, s'haurà D'aportar la fotocòpia de la cartilla de vacunació de la Conselleria de Sanitat i Consum.  
Si no es disposa d'aquest document perquè el/la xiquet/a ha seguit el programa de vacunacions a través de l'assistència privada, s'haurà d'aportar un certificat signat pel pediatra en el qual s'especificaran clarament les vacunes, les dosis i la data d'administració.  
Si el/la xiquet/a pateix algun procés patològic que no s'hi contemple caldrà adjuntar-ne l'informe corresponent.  
VII Quotes  
En aplicació d'allò que disposa l'article 14 de la Llei 12/1988, de 30 de desembre, de Pressupostos de la Generalitat Valenciana per a 1989, s'incrementen les quotes d'ensenyament i menjador d'escoles infantils a la quantitat que resulte D'aplicar el coeficient multiplicador 1'03 a la quantia exigible en 1988.  
Aquest coeficient multiplicador tindrà aplicació en la quota corresponent al mes de setembre del curs escolar 1989/90.  
Per al curs escolar 1989/90, els preus pels serveis D'escola infantil queden desglossats en dos conceptes:  
- Ensenyament  
- Menjador  
Per a l'aplicació d'aquests es tindrà en compte els següents criteris:  
a. Ingressos anuals de la unitat familiar.  
b. Deduccions dels ingressos.  
Es consideraran ingressos anuals de la unitat familiar els percebuts per tots els conceptes i per tots els membres que la composen.  
Serà objecte de descompte de la quota de menjador:  
a. Els dies hàbils corresponents a períodes vacacionals (Nadal, Pasqua).  
b. Quan, per motiu de malaltia i prèvia advertència familiar, el/la xiquet/a no assistirà a l'escola més de 5 dies consecutius.  
Baremades les sol·licituds i establerts els ingressos menys les deduccions (apartat 3 de la sol·licitud), s'aplicarà el barem de preus de l'Annex VI. 1 quan l'alumne faça ús dels dos serveis, i el barem de l'Annex VI. 2 quan faça ús de l'ensenyament.  
Les deduccions tindran un doble aspecte:  
a. Sobre els ingressos de la unitat familiar:  
a.1) Per cada fill/a o familiar que conviu en la casa, que té reconeguda la condició de minusvàlua.  
Per cada un 115.500 PTA  
a.2) Per cada familiar que conviu en la casa, major de 65 anys, amb una pensió mensual igual al salari mínim interprofessional, certificada com cal.  
Per cada un 68.250 PTA  
b. Sobre els preus s'aplicarà la taula del barem que pertoque en cada cas.  
VIII. Disposició final  
El/la director/a de cada centre adoptarà les mesures necessàries per fer públic el contingut d'aquesta Resolució.  
La Inspecció Educativa vetllarà pel compliment d'allò que estableix aquesta Resolució.  
València, 31 de març de 1989.- El Director General de Centres i Promoció Educativa: Pere Vilches i González.  
ANNEX I  
Criteris prioritaris Punts  
Renda anual de la unitat familiar  
a. Rendes inferiors al salari mínim interprofessional 4  
b. Rendes que oscil·len entre el salari mínim interprofessional i el doble d'aquest 3  
c. Rendes que oscil·len entre el doble i el quàdruple del salari mínim interprofessional 2  
d. Rendes superiors al quàdruple del salari mínim interprofessional 1  
Proximitat del domicili  
a. Alumnes/as domiciliats/des en l'àrea D'influència del centre 4  
b. Alumnes domiciliats/des en àrees d'influència veïnes o limítrofes a la del centre 3  
c. Alumnes domiciliats en el mateix districte o zona 2  
d. Alumnes, el domicili dels quals no es troba en cap de les circumstàncies anteriors 1  
Existència de Germans/es matriculats/des en el centre  
a. Primer/a germà/na matriculat/da en el centro 2  
b. Segon/a germà/a matriculat/da en el centre 1  
c. Per cada germà/na més matriculat en el centre 0'5  
Pare i mare treballadors 2  
Criteris complementaris  
a. Condició D'alumne emigrant, dels seus pares o tutors en els tres últims anys 1  
b. Existències de minusvàlues, psíquiques o sensorials de l'alumne, dels pares o  
germans en edat escolar 1  
c. Situació familiar nombrosa 1  
d. Qualsevol altra circumstància que estime l'òrgan competent del Centre (Consell  
Escolar del Centre) 1  
ANNEX II  
Ratificació de plaça:  
Escola infantil   
Localitat   
Sr./Sra.   
Ratifique l'assistència per al pròxim curs escolar 1989/90 del/la meu/a   
nascut el de de/d' 19   
ANNEX III  
Calendari  
Ratificació de plaça i exposició de vacants Abans del 10 de maig  
Convocatòria d'admissió 12 de maig  
Presentació d'instàncies 12-25 de maig  
Baremació i selecció de sol·licituds 25-31 de maig  
Publicitat d'admesos/es i no admesos/es 1 de juny  
Presentació de reclamacions 2-8 de juny  
Formalització de matrícula D'alumnes admesos/es 13-17 de juny  
ANEXO IV  
Ratios escoles infantils  
EDATS Xiquets/es educador/a  
   
0 a 1 any 5 - 7 xiquets/es  
1 a 2 anys 9 - 11 xiquets/es  
2 a 3 anys 11 - 14 xiquets/es  
3 a 4 anys 19 - 21 xiquets/es  
Observacions  
1. Cada grup dels mòduls establerts tindrà 1 educador/a.  
2. No es constituirà grup si no existeix el mínim establert per a cada mòdul.  
ANNEX V  
Instància de sol·licitud  
1. Dades personals de l'alumne  
1.1. Nom i cognoms   
1.2. Data de naixement Lloc   
1.3. Domicili actual   
1.4. Localitat Telf.   
1.5. Telèfon d'urgència   
2. Dades familiars  
2. 1. Pare  
Nom Data de naixement   
Professió Categoria laboral   
Situació laboral: Actiu Aturat No treballa   
- Fix  
- Eventual  
- Por compte d'altre  
- Por compte propi  
Número Cartilla S.S   
Horari Laboral   
Estudis realitzats   
2.2. Mare  
Nom Data de naixement   
Professió Categoria laboral   
Situació laboral: Activa Aturada No treballa   
- Fija  
- Eventual  
- Por cuenta ajena  
- Por cuenta pròpia  
Número Cartilla S.S   
Horari Laboral   
Estudis realitzats   
2.3. Fills/es  
Nom Edat Estudis/treball  
   
   
   
   
   
2.4. ¿Hi ha cap minusvàlid en la família?  
 NO SI Núm   
2.5. ¿Té germans/es matriculats/des en el centre sol·licitat?  
 NO SI Núm   
2.6. Altres dades (emigrant retornat, trasllat, etc.)   
   
2.7. ¿Sol·licita plaça de menjador? SI ( ) NO ( )  
3. Ingressos anuals de la unitat familiar  
Ingressos:  
1. Pare   
2. Mare   
3. Altres membres   
 Total   
Deduccions:  
1. Pare   
2. Mare   
3. Altres membres   
 Total   
Total ingrés - Total deduccions:   
Veure annex